*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*132. számú előterjesztés*

Bátaszék Város Önkormányzata Képviselő-testületének 2019. június 26-án,

16 órakor megtartandó ülésére

***Autóbusszal végzett menetrendszerinti személyszállításra kötendő közszolgáltatási pályázati kiírás elfogadása***

|  |
| --- |
| **Előterjesztő:** Dr. Bozsolik Róbert polgármester**Készítette**: Kondriczné dr. Varga Erzsébet jegyző**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság: 2019. 06. 25. |

***Tisztelt Képviselő-testület!***

Az autóbusszal végzett menetrendszerinti helyi személyszállításra 2014. november 19. napján megkötött közszolgáltatási szerződés 2019. december 31. napján lejár. Pályázati eljárás lefolytatása szükséges annak érdekében, hogy a feladat ellátására 2020. január 1-jétől a közszolgáltatási szerződés megkötésre kerüljön.

A személyszállítási szolgáltatásokról szóló 2012. évi XLI. törvény (a továbbiakban: Autv.) 4. § (4) bekezdése szerint a települési önkormányzatok önként vállalt feladata lehet a helyi közösségi közlekedéssel kapcsolatosan egyebek mellett:

* a helyi személyszállítási közszolgáltatások megszervezése, a közlekedési szolgáltató kiválasztása, a helyi személyszállítási közszolgáltatások – a személyszállítási közszolgáltatási szerződés megkötésével történő - megrendelése,
* a helyi közlekedés díjainak szerződés keretében történő megállapítása, a helyi személyszállítási közszolgáltatás bevételekkel nem fedezett indokolt költségeinek megtérítése, a szolgáltatások teljesítésének ellenőrzése,
* a település helyi közszolgáltatási személyszállítási szolgáltatásának ellátására menetrendi koncepciók kidolgozása.

Az Autv. 23. § (1) bekezdése alapján belföldi személyszállítási közszolgáltatás végzésére - így a helyire is - a közlekedési szolgáltató kizárólag közszolgáltatási szerződés keretében bízható meg (egyes, a törvényben meghatározott eset kivételével).

 Az Autv. 23. § (2) és (3) bekezdése szerint: „A közszolgáltatási szerződést, amennyiben az [a közbeszerzésekről szóló törvény](http://www.opten.hu/loadpage.php?dest=OISZ&twhich=512#sid256) alapján szolgáltatási koncessziónak minősül………….e törvény pályázatra vonatkozó szabályai szerint kell megkötni. A pályázat nyilvánosan, a verseny tisztaságát és átláthatóságát bárki számára biztosító módon zajlik.”

 A közbeszerzésekről szóló 2015. évi CXLIII. törvény (a továbbiakban: Kbt.) 8. § (6) bekezdése alapján a „szolgáltatási koncesszió e törvény szerinti ajánlatkérő által, írásban megkötött visszterhes szerződés, amelynek keretében az ajánlatkérő szolgáltatás nyújtását rendeli meg, az ajánlatkérő ellenszolgáltatása a szolgáltatás hasznosítási jogának meghatározott időre történő átengedése vagy e jog átengedése pénzbeli ellenszolgáltatással együtt, amely együtt jár a szolgáltatás hasznosításához kapcsolódó működési kockázatnak a koncessziós jogosult általi viselésével.”

 A Kbt. 14. § (3) bekezdés b) pontja szerint e törvényt – szolgáltatási koncesszió esetén – nem kell alkalmazni a személyszállítási szolgáltatásokról szóló törvény szerinti közúti személyszállítási közszolgáltatásra vonatkozó szerződés megkötése esetén.

 Az Autv. 23. § (4) bekezdés szerint: „ Az 1370/2007/EK rendelet 7. cikk [(2) bekezdésében](http://www.opten.hu/loadpage.php?dest=OISZ&twhich=184550#sid132864) előírt előzetes tájékoztatási kötelezettség teljesítését követően a pályázati felhívást az ellátásért felelősnek legalább kettő országos napilapban, továbbá a Magyar Közlöny mellékleteként megjelenő Hivatalos Értesítőben, ………továbbá az önkormányzatnak a helyben szokásos módon is közzé kell tennie a pályázat benyújtási határidejét legalább 60 nappal megelőzően. A felhívásban tájékoztatást kell adni a pályázaton való részvétel és a pályázati kiírás (dokumentáció) beszerzési lehetőségének feltételeiről, az ajánlattétel határidejéről, az elbírálás módjáról és szempontjairól, az eredményhirdetés és a szerződéskötés legkésőbbi időpontjáról, a szolgáltatás megkezdésének határnapjáról, valamint a szerződés időtartamáról.”

 A fent hivatkozott EK. Rendelet értelmében nem kötelező az ajánlati felhívást legalább egy évvel korábban közzé tenni az Európai Unió Hivatalos lapjában, „amennyiben a közszolgáltatási szerződés éves szinten 50.000 kilométert meg nem haladó személyszállítási közszolgáltatás nyújtására vonatkozik.” A Dél- dunántúli Közlekedési Központ Zrt. beszámolója szerint – melyet közzé tettünk a város honlapján – 2018. évben 24.956 volt a kilométer felhasználás e tekintetben.

Az Autv. 23 § (5) bekezdése emellett rögzíti azt, hogy a pályázati kiírásnak a felhívásban szereplő információkon túl milyen adatokat kell tartalmaznia. A határozat melléklete szerinti pályázati felhívás is ennek figyelembevételével került összeállításra.

 Az elképzelésnek megfelelően a pályázati eljárást lezáró végső döntést a képviselő-testület legkésőbb a decemberi ülésén meg tudja majd hozni. Javasolom, hogy a képviselő-testület a határozati javaslat elfogadásával írja ki a pályázatot a menetrendszerinti helyi személyszállítás végzésére.

**H a t á r o z a t i j a v a s l a t :**

**autóbusszal végzett menetrend szerinti helyi személyszállítás szolgáltatójának kiválasztására irányuló pályázati felhívás elfogadása**

Bátaszék Város Önkormányzatának Képviselő-testülete;

1. *a személyszállítási szolgáltatásokról szóló 2012. évi XLI. törvény 23 § (2)-(5) bekezdéseiben* foglaltakra figyelemmel Bátaszék városban, autóbusszal végzett menetrend szerinti személyszállítás szolgáltatójának kiválasztására irányuló és a határozat mellékletét képező pályázati felhívást jóváhagyja.
2. felhatalmazza a város jegyzőjét a felhívás közzétételére, és a pályázati eljárás lefolytatására.

*Határidő:* 2019. decemberi ülés

*Felelős:* Kondriczné dr. Varga Erzsébet jegyző

(a pályázati kiírás elküldéséért)

*Határozatról értesül:* KÖH pénzügyi iroda

irattár*1. melléklet*

**Bátaszék Város Önkormányzatának pályázati felhívása helyi, menetrend szerinti, autóbusszal végzett személyszállítási tevékenység közszolgáltatási szerződés keretében történő ellátására**

Bátaszék Város Önkormányzatának Képviselő-testülete a személyszállítási szolgáltatásokról szóló 2012. évi XLI. törvény 23. § (2)-(5) bekezdése alapján pályázatot ír ki Bátaszék város közigazgatási területén végzendő helyi, menetrend szerinti, autóbusszal történő személyszállítási tevékenység ellátására.

1. **A pályázat kiírójának neve, címe, telefon-, és faxszáma:**

Bátaszék Város Önkormányzatának Képviselő-testülete

7140 Bátaszék, Szabadság u. 4.

Telefon: +36/74-591-500; fax: +36/74-591-505

1. **Az eljárás tárgya:**

Bátaszék város közigazgatási területén helyi, menetrend szerinti autóbuszos személyszállítási tevékenység végzése kizárólagos joggal, valamint a személyszállítási tevékenységgel összefüggő előkészítési, irányítási és ellenőrzési feladatok végrehajtása.

1. **A szerződés típusának és idejének meghatározása:**

Közszolgáltatási szerződés, melynek időtartama 5 év.

1. **A teljesítés helye:** Bátaszék város közigazgatási területe.
2. **Részvételi feltételek:** A pályázat nyílt, egyfordulós, nyelve magyar.
3. A pályázaton pályázóként részt vehetnek azon belföldi vagy külföldi székhelyű jogi személyek, melyek megfelelnek a pályázati dokumentációban foglalt pénzügyi, gazdasági, műszaki alkalmassági feltételeknek. Külföldi székhelyű szolgáltató a pályázaton abban az esetben vehet részt, ha országában is biztosított a menetrend szerinti autóbusz-közlekedésben a nemzeti elbánás a külföldiek számára.
4. A pályázó által a szolgáltatás nyújtása során működtetett eszközöknek meg kell felelnie a környezetkímélő és energiahatékony közúti járművek beszerzésének előmozdításáról szóló 48/2011. (III. 30.) Korm. rendelet 3. § (2) bekezdés a), b) és c) pontjaiban szereplő szempontok hatályos jogszabályok szerinti minimum elvárásainak.
5. **A pályázati kiírás (dokumentáció) beszerzési feltételei**

A pályázati dokumentáció beszerzésének határideje: a felhívás Hivatalos Értesítőben történő megjelentetését követően az ajánlattételi határidőig.

***Ára: 70.000 Ft + áfa***

Pénznem: HUF

A fizetés feltételei és módja: a pályázati dokumentáció ellenértékét Bátaszék Város Önkormányzatának az OTP Nyrt.-nél vezetett 11746005-15414076 számlájára kell átutalni a dokumentáció átvételét megelőzően, vagy befizetni a Bátaszéki Közös Önkormányzati Hivatal pénztárába.

A pályázati dokumentáció rendelkezésre bocsátásnak módja: a befizetés igazolását követően, a hivatali munkanapokon 8–14 óráig, az ajánlattétel napján 8–11 óráig a felhívás 9. pontjában meghatározott elérhetőségen vehető át.

A pályázati dokumentáció megvétele az eljárásban való részvétel feltétele.A megvásárolt pályázati dokumentáció másra nem ruházható át.

1. **A pályázati kiírás (dokumentáció) beszerzésének határideje:**

A Magyar Közlöny mellékleteként megjelenő Hivatalos Értesítőben való közzétételtől számított 60 nap.

1. **A pályázat benyújtásának határideje:**

A Hivatalos Értesítőben történő megjelenést követő 60. nap, vagy az azt követő első munkanapon 11 óráig.

1. **Az ajánlat benyújtásának címe:**

Bátaszéki Közös Önkormányzati Hivatal,

7140 Bátaszék, Szabadság u. 4. emelet 5. sz. iroda,

1. **Az ajánlat felbontásának helye, ideje:**

Bátaszéki Közös Önkormányzati Hivatal,

7140 Bátaszék, Szabadság u. 4. jegyzői iroda emelet 7. sz. ajtó.

Ideje: az ajánlattételi határidőt követő első munkanap 14 óra.

1. **Az eredményhirdetés legkésőbbi időpontja:** Az ajánlatok benyújtását követő 30. nap
2. **A szerződéskötés legkésőbbi időpontja:** 2019**.** december 20.
3. **Elbírálás módja:**

A kiíró az ajánlattételi felhívásban meghatározott alkalmassági követelmények és bírálati szempontok alapján dönt és az összességében legelőnyösebb ajánlatot benyújtó ajánlattevővel köt szerződést.

1. **A szolgáltatás megkezdésének napja:** 2020. január 1.